Kedves Szülők!

Idén is elérkezett az adventi időszak, amikor iskolánk több gyűjtést is szervez a rászorulóknak. Az ukrajnai háború és az infláció miatt ebben az évben is nagy szükség van segítségre. A Máltai Szeretetszolgálattal együttműködve az 5-6. osztályok Gyulaj óvodásainak és általános iskolásainak gyűjtenek, míg a többieket arra kérjük, hogy Kárpátalja rászorultjainak állítsanak össze egy-egy cipősdobozt.

Az ajándékok összeállításához a tájékoztatót a csatolmányban találják. A gyerekek párban készítenek egy-egy dobozt. A megnövekedett igények miatt nagyon köszönjük, ha többen egyénileg is hoznak be doboz felajánlásokat. **Az akcióban természetesen csak azok vegyenek részt, akiknek ez nem okoz nehézséget.**

Idén még a következő gyűjtésekkel is lehet támogatni a rászorultakat:

1. Kárpátalja rászorultjait anyagilag idén is tudják támogatni. A szükség nagy és a támogatás garantáltan jó helyre megy. Részletek szintén a csatolmányban találhatók.
2. A Szent László Társulattal ebben az évben is megszervezzük az **Összetartozásunk ajándékai** gyűjtést a határon túli gyermekotthonok, szórványközösségek részére. **December 10. és 13. között az aulában** lévő két nagy dobozba a következő adományokat várjuk:

tartós édesség, tartós élelmiszer adományokat, valamint mesekönyveket, társasjátékokat! **Használt ruhát nem gyűjtünk.**

Jó készülődést és csendes elmélyülést kívánok az adventi időszakra!

Üdvözlettel: Kováts Beatrix

                nevelési igazgatóhelyettes